open-index/open-wikipedia-markdown huggingface dataset:
Furkaska

**Furkaska** je krátky vodný tok v Západných Tatrách a Podtatranskej brázde na území okresu Tvrdošín. Je to ľavostranný prítok Oravice v povodí Oravy, má dĺžku približne 2,6 km a je tokom V. rádu. Tečie územím Tatranského národného parku.

## Priebeh toku
Potok pramení v Tatrách, v ich podcelku Západné Tatry a geomorfologickej časti Osobitá, na severných svahoch Veľkej Furkasky (), v nadmorskej výške približne  Od prameňa v súvislom lese neďaleko slovensko-poľskej hranice tečie severným smerom. Steká do doliny, pričom priberá niekoľko menších pravostranných prítokov. Onedlho priberá ľavostranný potok z lokality Zverinec a pod vrchom Turek () sa mierne stáča severovýchodným smerom. V strednej časti pod Turkom priberá dva pravostranné prítoky, o niečo severnejšie i významný, rovnako pravostranný prítok z oblasti Furkaska. Onedlho opúšťa Západné Tatry aj ich geomorfologickú časť Osobitá a vteká do Tichej doliny, ktorá už patrí do Podtatranskej brázdy a jej podcelku Zuberská brázda. Na dolnom toku pokračuje úzkym zalesneným koridorom na sever, súbežne s malým potokom, ktorý prijíma krátko pred ústím. Furkaska sa napokon, v nadmorskej výške približne , vlieva ľavostranne do Oravice v povodí rieky Oravy. Potok patrí do širšieho povodia rieky Váh. 

Furkaska pramení a preteká územím obce Vitanová, iba v oblasti ústia zasahuje na kataster mesta Tvrdošín v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Tatry, Západné Tatry, Osobitá (geomorfologická časť)
* Podtatranská brázda, Zuberská brázda

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Vodné toky v Zubereckej brázde
Kategória:Povodie Oravy
Kategória:Vodné toky v okrese Tvrdošín
Kategória:Vitanová
Kategória:Tvrdošín
Chovanit

**Chovanit** (symbol Cov) je minerál zo skupiny sulfosolí (Pb a Sb oxysulfosoľ), kryštalizujúci v monoklinickej sústave. Jeho ideálny chemický vzorec je Pb15–2xSb14+2xS36Ox (x ~ 0,2). Tento minerál patrí do skupiny sulfosolí s tzv. boxworkovou štruktúrou (typ komplexnej modulárnej štruktúry najmä u Pb-Sb sulfosolí). Napriek rozdielom v chemickom zložení, je chovanit štruktúrne podobný pellouxitu (Cu,Ag)2Pb21Sb23S55ClO. Okrem Pb, Sb a S, obsahuje chovanit zo Slovenska aj stopové množstvo Bi, kým chovanit z Monte Arsiccio, Toskánsko, Taliansko obsahuje aj Tl a As.

## Výskyt a typové lokality na Slovensku
Chovanit sa na Slovensku vyskytuje na hydrotermálnych antimónových ložiskách na severných svahoch Nízkych Tatier. Primárne bol opísaný z troch lokalít: Sb ložisko Dúbrava (štôlňa Ľudovít, žila Dimitrij), Kľačianka a Malé Železné. Sprievodné minerály sú ďalšie Pb-Sb sulfosoli (boulangerit, robinsonit, dadsonit a scainiit). Chovanit tvorí nepravidelné agregáty do veľkosti 1 cm. V mikroskope sú pozorované ihlicovité a lamelovité prerastania s ostatnými sulfosoľami. Chovanit a ostatné rudné minerály sú produktom viacerých pulzov hydrotermálnej aktivity. Pravdepodobne neskorovaríska mineralizácia bola prepracovaná počas alpínskeho tektonometamorfného cyklu.

## Referencie

Kategória:Minerály s typovou lokalitou na Slovensku
Kategória:Minerály opísané zo Slovenska
Kategória:Eponymické termíny v geovedách
Luke Macfarlane

**Thomas Luke Macfarlane** (* 19. január 1980, London, Ontário, Kanada) je kanadský herec, známy z televíznych seriálov ako *Bratia a sestry* (20062011), *Killjoys* (20152019) a *Čisto platonicky* (20232026). 

## Detstvo a mladosť

Macfarlane sa narodil 19. januára 1980 v Londone v provincii Ontario. Jeho otec pracoval ako riaditeľ zdravotných služieb pre študentov na univerzite a matka je zdravotná sestra. Navštevoval London Central Secondary School, neskôr študoval na umeleckej škole Lester B. Pearson School for the Arts a herectvo vyštudoval na Juilliard School v New Yorku.

## Kariéra

Macfarlane začínal ako divadelný herec. V roku 2003 účinkoval v divadelnej hre *Juvenilia v Playwrights Horizons* v New Yorku a v roku 2004 hral hlavnú úlohu v americkej premiére hry *Where Do We Live vo Vineyard Theatre*. V roku 2006 sa objavil v inscenácii The Busy World Is Hushed a o rok neskôr si rovnakú rolu zopakoval v Los Angeles. V roku 2015 účinkoval vo svetovej premiére drámy *Reverberation* v Hartford Stage v Connecticute.

V roku 2004 si Macfarlane zahral po boku Cynthie Nixon a Janeane Garofalo v televíznom seriáli *Tanner on Tanner*. Prvú výraznejšie úlohu získal v roku 2006 v televíznom seriáli *Bratia a sestry*, kde stvárnil postavu Scotty Wandell. V seriáli si zahral po boku hercov ako Calista Flockhart, Rachel Griffiths, Matthew Rhys, Dave Annable,  a Sally Field. 

V roku 2014 si zahral spoločne s Meghan Ory v romantickom filme *Kniha spomienok*. Od roku 2015 do roku 2019 bol súčasťou hereckého obsadenia televízneho seriálu *Killjoys*. V rokoch 2017 až 2024 sa objavil vo viacerých romantických filmoch, z ktorých viaceré mali vianočnú tématiku. 

V roku 2022 bol spoločne s hercom Billym Eichnerom obsadený do hlavnej úlohy v LGBTQ+ filme, *Bros*. Film bol oceňovaný za inkluzívne obsadenie a moderný prístup k LGBTQ+ témam.

V roku 2023 sa pripojil k hereckému obsadeniu televízneho seriálu *Čisto platonicky*. O rok neskôr, daboval postavu Ricka Sheridana, v animovanom televíznom seriáli *Neporaziteľný*.

## Súkromný život

V roku 2008 Macfarlane otvorene prešiel coming outom a priznal, že je gay, v rozhovore pre The Globe and Mail. Od júna 2018 je naturalizovaným občanom USA.

Macfarlane hrá na violončelo a na trúbku.

Dňa 4. júna 2023 oznámil spolu so svojim partnerom, alpským lyžiarom Higom Robertsom, narodenie ich prvého dieťaťa. 

## Iné projekty

## Externé odkazy
* 
* 

## Zdroj

Kategória:Kanadskí filmoví herci
Kategória:Kanadskí dabingoví herci
Kategória:Kanadskí divadelní herci
Kategória:Kanadskí televízni herci
Kategória:Naturalizované osobnosti USA
Kategória:Osobnosti z Londonu (Ontário)
Kategória:Absolventi Juilliard School
Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Divadelní herci USA
Kategória:LGBT osobnosti USA
Čamporov potok

**Čamporov potok** je potok v regióne Tekov, na území obce Podhorie v okrese Banská Štiavnica v Banskobystrickom kraji. Nachádza sa v geomorfologickom celku Štiavnické vrchy a ústi do Teplej. Má dĺžku  a je tokom IV. rádu. 
## Prameň
Čamporov potok pramení v  v severnej časti obce Podhorie v jeho katastrálnom území Teplá v okrese Banská Štiavnica, v lesnom extraviláne vo vzdialenosti  severne od vrchu Skalka so , v Banskobystrickom kraji. 
## Opis toku
Čamporov potok tečie od prameňa v lesnom extraviláne západným smerom a oblúkom sa skrúca do južného smeru, pravým brehom obteká úpätie lesa Semeno a ľavým brehom úpätie vrchu Skalka, v  priberá ľavostranný bezmenný prítok, v  priberá ľavostranný bezmenný prítok pritekajúci z lesa Kozová a z lesa Nádejovo, pravým brehom obteká úpätie vrchu Hudcov vrch so , v  priberá ľavostranný bezmenný prítok, pravým brehom obteká les Dolná Pažiť, ľavým brehom obteká les Zákamenčie, v  priberá pravostranný bezmenný prítok pritekajúci z lesa Bukovec, tečie dolinou Čamporová, v  v lesnom extraviláne Podhoria v jeho katastrálnom území Teplá ústi do Teplej ako jej pravostranný prítok. Teplá ďalej ústi do Hrona. 
Čamporov potok patrí do okresu Banská Štiavnica v Banskobystrickom kraji. Pramení, preteká a ústi do Teplej na území obce Podhorie v jej katastrálnom území Teplá. Nachádza sa v geomorfologickom celku Štiavnické vrchy v geomorfologickom podcelku Hodrušská hornatina. Čamporov potok má štyri bezmenné prítoky. Vodný tok Čamporov potok leží v Chránenej krajinnej oblasti Štiavnické vrchy.

## Pôvod názvu
Názov vodného toku Čamporov potok má pôvod v názve doliny Čamporová na území obce Podhorie v jeho katastrálnom území Teplá, ktorou dolinou preteká. Zo slovného základu Čamporová po úprave do mužského gramatického rodu a po kombinácii so slovom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Čamporov potok ako súčasť veľmi početnej skupiny názvov v slovenskej toponymii, najmä hydronymii. Význam názvu Čamporov potok je potok vo vlastníctve alebo v užívaní osoby s menom Čampor, alebo ináč spájaný s touto osobou. Názov doliny Čamporová má pôvod v osobnom mene/prezývke Čampor. Porovnaj: priezvisko Čiampor sa vyskytovalo na Slovensku 52 krát v 16 lokalitách najmä v okresoch Banská Bystrica a Zvolen a priezvisko Čambor 70 krát v 21 lokalitách v okresoch Trnava, Topoľčany, Piešťany, Čadca a Martin. Názov vodného toku Čamporov potok bol štandardizovaný v roku 2008. V množine slovenskej štandardizovanej hydronymie vodných tokov hydronymum Čamporov potok je jedinečným hydronymom (február 2026).
## Referencie

 
Kategória:Vodné toky v okrese Banská Štiavnica
Kategória:Potoky na Slovensku 
Kategória:Vodné toky v Štiavnických vrchoch
Kategória:Podhorie (okres Banská Štiavnica)
Kategória:Povodie Hrona
Alpské lyžovanie na Zimných olympijských hrách 2026 – slalom mužov

**Slalom mužov** na Zimných olympijských hrách 2026 sa konal v lyžiarskom stredisku Stelvio v Bormiu 16. februára 2026.

Víťazom sa stal Švajčiar Loïc Meillard, ktorý o 35 stotín sekundy zdolal Fabia Gstreina z Rakúska a na treťom mieste skončil nórsky reprezentant Henrik Kristoffersen.

## Výsledky
} AIN
|-
| 43
| align=left| Christian Oliveira Søvik
| align=left|  Brazília
|-
| 45
| align=left| Bálint Úry
| align=left|  Maďarsko
|-
| 46
| align=left| Fabian Gratz
| align=left|  Nemecko
|-
| 48
| align=left| Michał Jasiczek
| align=left|  Poľsko
|-
| 50
| align=left| Denni Xhepa
| align=left|  Albánsko
|-
| 51
| align=left| Tiziano Gravier
| align=left|  Argentína
|-
| 53
| align=left| Aleksa Tomović
| align=left|  Srbsko
|-
| 55
| align=left| River Radamus
| align=left|  Spojené štáty
|-
| 56
| align=left| Marek Müller
| align=left|  Česko
|-
| 63
| align=left| Nathan Tchibozo
| align=left|  Benin
|-
| 66
| align=left| Emeric Guerillot
| align=left|  Portugalsko
|-
| 68
| align=left| Nicolás Pirozzi
| align=left|  Uruguaj
|-
| 69
| align=left| Rostislav Chochlov
| align=left|  Kazachstan
|-
| 71
| align=left| Thomas Kaan Önol Lang
| align=left|  Turecko
|-
| 72
| align=left| Fabian Wiest
| align=left|  Thajsko
|-
| 73
| align=left| Henri Rivers
| align=left|  Jamajka
|-
| 74
| align=left| Luka Buchukuri
| align=left|  Gruzínsko
|-
| 75
| align=left| Francis Ceccarelli
| align=left|  Filipíny
|-
| 76
| align=left| Alexander Astridge
| align=left|  Spojené arabské emiráty
|-
| 77
| align=left| Lasse Gaxiola
| align=left|  Mexiko
|-
| 78
| align=left| Shannon Abeda
| align=left|  Eritrea
|-
| 79
| align=left| Liu Xiaochen
| align=left|  Čína
|-
| 82
| align=left| Thomas Weir
| align=left|  Južná Afrika
|-
| 83
| align=left| Drin Kokaj
| align=left|  Kosovo
|-
| 84
| align=left| Timur Shakirov
| align=left|  Kirgizsko
|-
| 86
| align=left| Adrian Yung
| align=left|  Hongkong
|-
| 92
| align=left| Winston Tang
| align=left|  Guinea-Bissau
|-
| 94
| align=left| Rafael Mini
| align=left|  San Maríno
|-
| 95
| align=left| Fayik Abdi
| align=left|  Saudská Arábia
|-
| 96
| align=left| Muhammad Karim
| align=left|  Pakistan
|-
| 34
| align=left| Tobias Kastlunger
| align=left|  Taliansko
| colspan="6" rowspan="2" |diskvalifikovaný
|-
| 81
| align=left| Nikhil Alleyne
| align=left|  Trinidad a Tobago
|-
| 59
| align=left| Pietro Tranchina
| align=left|  Maroko
| colspan="6" rowspan="1" |neštartoval
|}

## Referencie

## Zdroj

Slalom mužov
Helmut Andexlinger

**Helmut Andexlinger** (* 1973, Haslach an der Mühl, Horné Rakúsko) je rakúsky rytec a dizajnér mincí.

Helmut Andexlinger absolvoval školu dizajnu kovov v Steyri a študoval komunikačné vedy na Viedenskej univerzite. Od roku 1996 žije vo Viedni, pracuje ako rytec pre Rakúsku mincovňu (Münze Österreich AG) a je zodpovedný za navrhovanie mincí a medailí pre domáci aj medzinárodný trh. Jedným z jeho najznámejších diel je víťazný návrh pamätnej mince v hodnote 2 eur z roku 2012 pripomínajúcej *10 rokov eura*,  ktorá bola vydaná vo všetkých krajinách eurozóny a San Maríne s celkovým nákladom 90 miliónov. 

## Výber z diel

* 20 šilingov: 150 rokov rakúskej poštovej známky (2000)
* 50 šilingov: Johann Strauss (1999), Rozlúčka so šilingom (2001)
* 500 šilingov: Schattenburg (2001)
* 2 eurá: 50 rokov Štátnej zmluvy (2005), 50 rokov Rímskej zmluvy (2007), 10 rokov eura (2012)
* 3 eurá: revers (2016), netopier (2016)
* 5 eur: revers (2002), Joseph Haydn (2009), Pummerin (2011), Krajina lesov (2011), Novoročná minca 2014
* 10 Euro: Schönbrunn (2003) u&nbsp;a.
* 20 eur: Séria rimania na Dunaji: Virunum (2010) u.&nbsp;a.
* 25 eur niób : radnica, železnica Semmering, televízia, obnoviteľná energia, evolúcia, kozmológia, čas
* 50 Euro Gold: Séria 2000 rokov Kresťanstva – Orden und die Welt (2002), Séria veľkých lekárov – Gerard van Swieten (2007), Séria veľkých lekárov – Theodor Billroth (2009), Séria veľkých lekárov – Clemens von Pirquet (2010)
* 100-eurové zlato: Séria Viedenská secesia – Kostol Sv. Leopolda – Steinhof,  Séria Viedenská secesia – Viedenská riečna brána, Séria Viedenská secesia – Linke Wienzeile č. 38, Séria Habsburských korún – Arcivojvodská koruna, Séria Habsburských korún – Uhorské korunovačné klenoty Svätého Štefana I.

## Referencie


## Iné projekty

## Zdroj

Kategória:Osobnosti z Horného Rakúska
Kategória:Rakúski rytci
Kategória:Rakúski medailéri
Kategória:Návrhári mincí
Christián Bosman

**Christián Bosman** (* 31. január 2005, Spišská Nová Ves) je slovenský športovec. Reprezentuje Slovensko v sánkovaní.

## Športová kariéra
Bosman patrí do klubu TJ Vysoké Tatry a strediska VŠC Dukla Banská Bystrica. Jeho trénerom je Jaroslav Slávik.

Na prvý tréning prišiel ako deväťročný. So sánkovaním sa pôvodne venoval aj hokeju, ale zaujali ho „rýchlosť a vzrušenie“. V roku 2020 začal v juniorskej reprezentácii.

V januári 2026 získal spolu s Brunom Mickom zlatú medailu v Majstrovstvách Európy pod 23 rokov. Rovnakú medailu získal aj v roku 2025.

### Olympijské hry
12. januára bola potvrdená účasť slovenských sánkarov a sánkariek na Zimných olympijských hrách 2026. Dvojica Christián Bosman a Bruno Mick na olympiáde súťažia prvýkrát. V súťaži dvojíc sa Bosman a Mick umiestnili na 12. mieste s časovou stratou 1,039 s.

## Referencie

## Iné projekty

## Externé odkazy
* Profil na Slovenskom olympijskom a športovom výbore
* Profil na Medzinárodnej sánkarskej federácii

Kategória:Slovenskí sánkari
Kategória:Slovenskí olympionici
Kategória:Osobnosti zo Spišskej Novej Vsi
Kategória:Sánkari na Zimných olympijských hrách 2026
Česko-slovenská hádzanárska liga žien 1968/69

**Česko-slovenská hádzanárska liga žien** v **sezóne 1968/69** bol 17. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, čo bolo o 2 družstvá viac ako v minulej sezóne. Titul majstra získala prvýkrát TJ Odeva Hlohovec, čo bol iba druhý titul pre niektorý zo slovenských klubov (po TJ Lokomotíva Bratislava v sezóne 1956).

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Tri posledné družstvá zostúpili do regionálnych skupín nižšej súťaže (II. liga).

## Účastníci

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Pozri aj
* Česko-slovenská hádzanárska liga mužov 1968/69

## Zdroje
* Denník Šport
* Denník Rudé právo

Kategória:Česko-slovenská hádzanárska liga žien
Kategória:Hádzaná v 1968
Kategória:Hádzaná v 1969
Kategória:Šport v Česko-Slovensku v 1968
Kategória:Šport v Česko-Slovensku v 1969
Majstrovstvá Ruska vo futbale žien

**Majstrovstvá Ruska vo futbale žien** tiež známa ako **Najvyššia divízia** a **Ženská futbalová liga**, je najvyššou profesionálnou ženskou futbalovou ligou v Rusku.

Najvyššia divízia bola založená v roku 1992. Pred rozpadom Sovietskeho zväzu sa ženské majstrovstvá hrali dve sezóny, v rokoch 1990 a 1991.

## Formát
V sezóne 2010 sa sedem tímov stretlo štyrikrát – dvakrát doma a dvakrát vonku. V predchádzajúcich rokoch sa tímy stretávali iba dvakrát. Keďže Rusko patrí podľa koeficientu UEFA medzi osem najlepších líg v Európe. Prvé dva tímy sa kvalifikujú do Ligy majstrov žien UEFA a posledný tím zostupuje do 1. divízie žien. Sezóna 2011 – 2012 bola prvou, ktorá sa hrala systémom jeseň – jar a zasiahla aj zimné mesiace. V tejto sezóne súťažilo osem tímov, ktoré proti sebe odohrali štyri zápasy, spolu 28 stretnutí.

Pravidlá pre rozhodovanie remíz po sezóne sú v zostupnom poradí: body, počet víťazstiev, následne vo vzájomných zápasoch tímov s rovnakým počtom bodov – body, víťazstvá, rozdiel gólov, počet strelených gólov, počet strelených gólov vonku. Ak ani tieto kritériá nerozhodnú, zohľadňuje sa celkový rozdiel gólov, počet strelených gólov, góly strelené vonku, lepšia bilancia fair play a napokon žreb. Výnimkou je rovnosť bodov na prvom mieste – v takom prípade sa o víťazovi rozhodne dodatočným zápasom, prípadne miniturnajom pri troj- alebo viacnásobnej rovnosti bodov.

V sezóne 2012 – 2013 sa po základnej časti hralo kolo o majstrovstvá a kolo o záchranu. Po 14 zápasoch sa štyri najlepšie a štyri posledné tímy stretli ešte dvakrát. Víťazom kola o majstrovstvá sa stáva šampión. 

V roku 2013 sa liga vrátila k jarno-jesennému formátu. 
Vtedy sa nehrala žiadna skupina o majstrovstvá. V roku 2014 nasledovala skupina o majstrovstvá po základnej časti sezóny. Body z oboch etáp sa sčítavajú.

## Tímy v sezóne 2022

## Zoznam víťazných tímov a najlepších strelkyň podľa sezón
Doterajšími šampiónmi sú:

## Zoznam víťazných tímov

## Referencie

## Externé odkazy
* Oficiálna webová stránka
* Liga pri UEFA
* women.soccerway.com
* womenfootball.ru

## Iné projekty

## Zdroj

Kategória:Najvyššie národné futbalové súťaže
Kategória:Futbalové súťaže v Európe
Kategória:Ženské futbalové súťaže
Biatlon na Zimných olympijských hrách 2026 – štafeta mužov

**Štafeta mužov** na 4 × 7,5 km v biatlone na Zimných olympijských hrách 2026 sa konala v biatlonovom stredisku Südtirol Arena v Anterselve 17. februára 2026.

Víťaznou sa stala francúzska štvorica, ktorá zdolala kvarteto z Nórska a na treťom mieste sa umiestnili reprezentanti Švédska.

## Výsledky

## Referencie

## Zdroj

Štafeta mužov
Silfion

[náhľad|vpravo|250px|Staroveká strieborná minca z [Kyréné (Líbya)|Kyrény zobrazujúca stonku silfia.]]
**Silfion** ( – *silfion*;  alebo *laserpicium*) bola vzácna staroveká liečivá a kulinárska rastlina, ktorá rástla výhradne v severoafrickej Kyrenaike (dnešná Líbya). V antike bola považovaná za jednu z najcennejších komodít a jej export tvoril základ bohatstva mesta Kyréné.

## Charakteristika a využitie
Podľa antických opisov (najmä od Teofrasta) išlo o rastlinu z čeľade mrkvovitých s hrubou stonkou, žltými kvetmi a semenami v tvare srdca. Silfion rástol divoko len v úzkom páse zeme v oblasti  Džabal Achdar a všetky pokusy o jeho pestovanie v iných častiach Stredomoria zlyhali.

Rastlina mala všestranné využitie:
* **Gurmánstvo:** stonky sa jedli pečené alebo varené, z koreňa sa získavala šťava podobná dnešnej asafetide, ktorá slúžila ako mimoriadne drahé korenie.
* **Medicína:** používala sa ako liek na tráviace ťažkosti, horúčku a ako protijed pri uštipnutí hadom.
* **Kontrola pôrodnosti:** v antike bol silfion vyhľadávaný ako účinné afrodiziakum a najmä ako pomerne bezpečný prostriedok na vyvolanie potratu (antikoncepcia).
 
## Význam pre Kyréné
Silfion predstavoval hlavný pilier prosperity mesta. Vývoz tejto plodiny bol taký kľúčový, že vyobrazenie jej plodu v tvare srdca sa stalo typickým znakom kyrénskych mincí, podobne ako sova charakterizovala aténske platidlá.
 
## Vyhynutie
Už v 1. storočí pred Kr. začal silfion z voľnej prírody postupne miznúť, čo zapríčinilo stratu hospodárskeho monopolu a následný úpadok prosperity celého regiónu. Bez výnosného obchodu s touto plodinou nedokázala Kyréné neskôr ekonomicky konkurovať iným stredomorským prístavom, ako boli Kartágo alebo Alexandria.

Hlavnými príčinami vyhynutia boli klimatické zmeny, nadmerný zber kvôli vysokým ziskom a intenzívne spásanie pastvín dobytkom. Ovce, ktoré sa pásli v oblastiach výskytu silfionu, mali údajne mimoriadne jemné a cenené mäso. O mimoriadnej vzácnosti rastliny v jej záverečnej fáze svedčí správa, ktorú zaznamenal Plínius Starší – za jeho čias bol v Kyrenaike nájdený už len jediný exemplár, ktorý bol ako botanická kuriozita zaslaný cisárovi Neronovi. Do konca 1. storočia po Kr. silfion v prírode definitívne vyhynul.

## Referencie

## Pozri aj
* Kyréné
* Kyrenaika

Kategória:Vyhynuté rastliny
Kategória:Staroveké Grécko
Mys (maliar)

[náhľad|Atický [červenofigúrová keramika|červenofigúrový lékythos,  nápisy s menami: ΑΡΤΕΜΙΣ, ΑΠΟΛΛΟΝ, ΕΡΜΕΣ, ΛΕΤΟ, maliar: Mys, Athens National Archaeological Museum 1626]]
**Mys** () bol starogrécky maliar červenofigúrových váz pôsobiaci v Aténach v 5. storočí pred Kr.

Maliar Mys je známy predovšetkým vďaka svojmu podpisu na atickom červenofigúrovom lekýtose (v tvare squat lekythos), ktorý sa dnes nachádza v Národnom archeologickom múzeu v Aténach (inv. č. 1626). Na váze sa nachádza nápis „MYS EGRAFSEN“ (ΜΥΣ ΕΓΡΑΦΣΕΝ – Mys ma namaľoval), čo je v prípade maliarov tohto obdobia pomerne vzácna signatúra.

Tento konkrétny kus je považovaný za umeleckú kuriozitu, pretože na malom priestore zobrazuje neobvykle vysoký počet postáv:
* na tele vázy: Apollón, Artemis, Léto a Hermes;
* na ramene: dve okrídlené bohyne víťazstva (Niké);
* na hrdle vázy: ďalšia postava Niké.

Kresba na tomto diele je hodnotená ako veľmi starostlivá a detailná. Odborníci zatiaľ nestotožnili žiadne ďalšie vázové maľby s rukou tohto konkrétneho umelca.

## Referencie

## Pozri aj
* Červenofigúrová keramika

Kategória:Maliari starovekého Grécka
Mys (rozlišovacia stránka)

**Mys** môže byť:

* v geografii: výbežok pevniny do mora alebo jazera, pozri mys
* starogrécky maliar červenofigúrových váz v 5. stor. pred Kr., pozri Mys (maliar)
* starogrécky rytec kovov (toreut) v 5. stor. pred Kr., spolupracovník sochára Feidia, pozri Mys (rytec)
* vyslanec perzského vojvodcu Mardonia v roku 480 pred Kr., pozri Mys z Európu

## Referencie
Korytárka (prítok Oravice)

**Korytárka** je vodný tok v Skorušinských vrchoch na území okresu Tvrdošín. Je to pravostranný prítok Oravice v povodí Oravy, má dĺžku približne 3,1 km a je tokom V. rádu. 

## Priebeh toku
Potok pramení vo východnej časti Skorušinských vrchov, v ich podcelku Oravická Magura, na severovýchodných svahoch Krúpovej (), v nadmorskej výške približne  Od prameňa v lesnom poraste v závere doliny tečie krátko severným, postupne severozápadným smerom. Na hornom toku priberá niekoľko ľavo i pravostranných prítokov a popod Gabarovú pokračuje na severozápad. V strednej časti sa stáča na západ a pod Bučníkom () prijíma menšie pravostranné a významnejší ľavostranný prítok z úbočia Krúpovej. Prechádza do odlesnenej oblasti a už bez významnejších prítokov smeruje popod Rakytník k údoliu Oravice, ktorým vedie hranica podcelkov Oravická Magura a Skorušina. Lemovaný riedkym porastom opúšťa bočnú dolinu a v nadmorskej výške približne  sa napokon pravostranne vlieva do Oravice v povodí rieky Oravy. Potok patrí do širšieho povodia rieky Váh. 

Korytárka pramení a na hornom toku preteká územím obce Vitanová, následne prechádza do katastra mesta Tvrdošín v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Skorušinské vrchy, Oravická Magura

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Skorušinských vrchoch
Kategória:Povodie Oravy
Kategória:Vodné toky v okrese Tvrdošín
Kategória:Vitanová
Scuderia Milano

**Scuderia Milano-Speluzzi** skrátene **Scuderia Milano** bol bývalý taliansky tím Formuly 1, so sídlom v talianskom meste Miláno. Tím založili bývalí pretekári a bratia Arialdo a Emilio Ruggerovci a hneď pri svojom debute získal tím dva body, keď Talian Felice Bonetto skončil piaty na Veľkej cene Švajčiarska v roku .  Tím pretekal v najvyššej motoristickej súťaži v sezónach ,  a . 

## Kompletné výsledky v F1

### Výsledky pretekov

## Referencie

Kategória:Tímy Formuly 1
Hermokrates (maliar)

[náhľad|Atický [červenofigúrová keramika|červenofigúrový pinax so signatúrou Hermokrata: ΗΕΡΜΟΚΡΑΤΕΣ ΕΓΡΑΦΣΕΝ, cca 510 – 500 pred Kr., Aténske národné archeologické múzeum, Akropolis Collection II 5]]
**Hermokratés** () bol starogrécky maliar červenofigúrových váz pôsobiaci približne v rokoch 510 – 500 pred Kr. v Aténach.

## Život a dielo
Hermokratés patril k umelcom obdobia neskorej archaiky, ktorí experimentovali s vtedy novou červenofigúrovou technikou. Jeho tvorba je doložená najmä na votívnych keramických tabuľkách (pinakoch) nájdených na aténskej Akropole.
Najvýznamnejším a jediným bezpečne signovaným dielom umelca je fragment pinaku zobrazujúci hornú časť tela mladíka hrajúceho na dvojitý aulos (inv. č. Akr. II, 5). Dielo nesie retrogádnu (sprava doľava písanú) signatúru *ΗΕΡΜΟΚΡΑΤΕΣ ΕΓΡΑΦΣΕΝ* (Hermokratés namaloval). Pri tomto diele maliar použil špeciálnu techniku pridaných hlinených bodiek (reliéfny lak) pokrytých lesklou čiernou glazúrou, čo dodáva detailom plastickosť.

### Atribúcie a vedecké diskusie
Na základe štýlovej analýzy a neúplných nápisov mu bolo pripísaných niekoľko ďalších diel, ktorých autorstvo je však predmetom vedeckých diskusií:
***Fragment s nápisom Hερμο[...]** (inv. č. Akr. II, 223): Zobrazuje mladíka s prilbou. Kým bádatelia Ernst Langlotz a Gloria Ferrari Pinney ho pripisujú Hermokratovi, John Beazley nápis interpretoval skôr ako *meno krásneho mladíka* (tzv. *kalos-name*).
***Pohár z Tanagry** (inv. č. Athens NM 1628): Červenofigúrový pohár (kylix) signovaný hrnčiarom Fintiom. Pinneyová ho na základe anatómie kľačiaceho bojovníka pripisuje práve Hermokratovi.
***Maliar Salting**: G. F. Pinneyová vo svojej štúdii stotožnila Hermokrata s anonymným umelcom známym ako „Maliar Salting“, čím by sa jeho zachované dielo výrazne rozšírilo (napr. o fragment v Múzeu výtvarného umenia v Bostone (angl. Museum of Fine Arts, Boston) č. 47.1972).

## Referencie

## Pozri aj

* Červenofigúrová keramika

Kategória:Maliari starovekého Grécka
Tomáš Cenek

**Tomáš Cenek** (* 12. jún 2007 Olomouc) je slovenský športovec. Reprezentuje Slovensko v behu na lyžiach.

## Športová kariéra
Cenek patrí do klubu ŠKP Vysoké Tatry. Jeho trénerom je Ján Franc.

Na zimnom Európskom olympijskom festivale mládeže 2025 v gruzínskom meste Bakuriani získal 10. miesto vo voľnom šprinte, 23. miesto v pretekoch na 7,5 km klasicky a 35. miesto v pretekoch na 10 km voľne.

### Olympijské hry
V behu na lyžiach na olympijskej úrovni reprezentoval prvý krát. Pri kvalifikácii na 1,5 km šprint získal časom 3:28,34 58. miesto čím sa nekvalifikoval. V pretekoch na 10 km voľne v piatok 13. februára získal 90. miesto. Tomáš Cenek a Peter Hinds v tímovom šprinte voľnou technikou získali 20. miesto a do finále nepostúpili.

## Referencie

## Externé odkazy
* Profil na Slovenskom olympijskom a športovom výbore
* Profil na Medzinárodnej lyžiarskej federácii

Kategória:Slovenskí bežci na lyžiach
Kategória:Osobnosti z Olomouca
Kategória:Slovenskí olympionici
Kategória:Bežci na lyžiach na Zimných olympijských hrách 2026
Strapky

**Strapky** (lat. Thysanoptera) je rad malého štíhleho hmyzu so strapatými krídlami a unikátnymi asymetrickými ústnymi orgánmi. Entomológovia opísali okolo 7700 druhov (2026). Na Slovensku sa vyskytuje asi 190 druhov (2020). Strapky nie sú dobré v lietaní a ich krídla nie sú uspôsobené na bežné lietanie; namiesto toho využívajú pohyb pripomínajúci tlieskanie, ktorým vytárajú malé víry, ktoré využívajú k pohybu.

Strapky sú rozmanitou skupinou. Mnohé z nich sa živia hubami. Malá časť z nich predstavuje významných škodcov komerčne dôležitých rastlín. Niektoré strapky predstavujú prenášačov viac ako 20 vírusov, ktoré spôsobujú ochorenie rastlín, hlavne tospovírusy. Mnohé druhy, ktoré žijú v kvetoch, prispievajú k opeľovaniu, pričom niektoré strapky sa živia požieraním malého hmyzu alebo roztočov. V správnych podmienkach, napríklad v skleníkoch, môže populácia invazívnych druhov exponenciálne vzrásť a tvoriť veľké roje, pretože v týchto podmienkach chýbajú prirodzení predátori, pričom strapky sú schopné množiť sa asexuálne – takéto situácie vedú k veľkým škodám na úžitkových rastlinách. Identifikácia konkrétneho druhu pomocou štandardných morfologických charakteristík je často náročná.

## Morfológia

Strapky sú malý hmyz s neúplnou premenou a výrazným telom pripomínajúcim cigaru. Sú dlhé od 0,5 do 14 mm v prípade väčších predátorských strapiek, ale väčšina strapiek má asi 1 mm. Strapky schopné letu majú dva páry krídel, ktoré sa v pokoji skladajú pozdĺž tela. Na hlave majú oči zložené z malého počtu omatídií a tri jednoduché oči.

Strapky majú asymetrické ústne orgány, ktoré sú unikátne pre túto skupinu. Na rozdiel od polokrídlovcov je pravá „čeľusť“ zmenšená zakrpatená, u niektorých druhov dokonca úplne chýba. Ľavá „čeľusť“ sa využíva na rozrezanie rastliny. Následne do takto rozrezanej rastliny strapky vylučujú sliny a zasunú trubicovitú časť ústnych orgánov, pomocou ktorej sajú obsah prasknutých rastlinných buniek. Týmto procesom vznikajú zničené bunky a na ich povrchu vzniká strieborné alebo bronzové zjazvenie, pomocou ktorého sa dá spoznať, kde sa strapky kŕmili.

Strapky sa delia na dva podrady, ktoré sa dajú rozlíšiť podľa morfológie, správania i vývoja:
* Terebrantia: obsahuje osem čeľadí. Jeho členovia majú kladielko tvarované ako pílu a kladú vajíčka do tkaniva rastlín. Majú dve vývojové štádia pripomínajúce kuklu. U väčšiny druhov sú samci menší než samičky. 
* Tubulifera: obsahuje jedinú čeľaď, Phlaeothripidae. Jeho členovia majú zadoček typicky štíhly a zužujúci sa. Vajíčka kladú na listy a majú tri vývojové štádia pripomínajúce kuklu. Samci sú zvyčajne väčší než samičky. Najväčší zaznamenaný príslušník tejto čeľade mal 14 mm.

## Referencie

## Iné projekty

## Zdroj

Kategória:Strapky
Kategória:Hemipteroidný hmyz
Patrick D’Rozario

Mons. **Patrick** kardinál **D’Rozario** (* 1. október 1943, Padrishibpur, Bangladéš) je bangladéšsky rímskokatolícky kňaz, biskup, ktorý v rokoch 2011 až 2020 pôsobil ako arcibiskup metropolita arcidiecézy Dháka. 

Pápež František ho v roku 2016 vymenoval za kardinála. Je prvým kardinálom z Bangladéša. V rokoch 1995 až 2010 viedol ďalšie diecézy v Bangladéši.

## Životopis
Narodil sa 1. októbra 1943 v Padrishibpure v okrese Backergunge v Britskej Indii (dnes súčasť Bangladéša). Sľuby ako člen Kongregácie Svätého Kríža zložil 14. júna 1962 a za kňaza ho 8. októbra 1972 vysvätil arcibiskup Theotonius Amal Ganguly.

## Biskup
Dňa 21. mája 1990 ho pápež Ján Pavol II. vymenoval za I. diecézneho biskupa diecézy Rajshahi, novovytvorenej diecézy z diecézy Dinajpur. Biskupskú konsekráciu prijal 12. septembra 1990. Hlavným svätiteľom bol diecézny biskup diecézy Dinajpur Theotonius Gomes CSC. Spolusvätiteľmi boli Michael Rozario, arcibiskup Dháky, a Piero Biggio, apoštolský pronuncius v Bangladéši.

3. februára 1995 bol menovaný za diecézneho biskupa diecézy Čitágáon. 25. novembra 2010 ho pápež Benedikt XVI. vymenoval za arcibiskupa koadjutora arcidiecézy Dháka. Po odchode Paulina Costu do dôchodku ho 22. októbra 2011 nahradil ako arcibiskup arcidiecézy Dháka.

## Kardinál
Dňa 9. októbra 2016 pápež František oznámil, že na konzistóriu 19. novembra 2016 plánuje vymenovať nových kardinálov, vrátane 13 kardinálov mladších ako 80 rokov a štyroch starších ako 80 rokov. Po prvýkrát od svojho odchodu do dôchodku sa nezúčastnil emeritný pápež Benedikt XVI.. Po konzistóriu spolu s pápežom navštívil emeritného pápeža v jeho rezidencii v kláštore Mater Ecclesiae a prijal jeho požehnanie.

Slávnosť sa konala v bazilike sv. Petra a bol vymenovaný za kardinála – kňaza s titulárnym kostolom *Nostra Signora del Santissimo Sacramento e Santi Martiri Canadesi*. Svoj titulárny kostol prevzal 13. mája nasledujúceho roka.

23. decembra 2017 ho pápež František vymenoval za člena Dikastéria pre podporu integrálneho ľudského rozvoja. 30. septembra 2020 pápež František prijal jeho rezignáciu, ktorú predložil z dôvodu svojho veku na funkciu arcibiskupa metropolitu arcidiecézy Dháka.

1. októbra 2023 dovŕšil 80 rokov, čím stratil právo zúčastniť sa konkláve.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Bangladéšski kardináli
Kategória:Bangladéšski rímskokatolícki arcibiskupi
Kategória:Bangladéšski rímskokatolícki biskupi
Hermokrates

**Hermokrates** (starogr. *Ἑρμοκράτης* – *Hermokratés*) môže byť:

* syrakúzsky politik a stratég v 5. stor. pred Kr., pozri Hermokrates (politik)
* atický maliar červenofigúrových váz na prelome 6. a 5. stor. pred Kr., pozri Hermokrates (maliar)
* starogrécky koroplastik (výrobca terakotových sošiek) v 2. stor. pred Kr. v meste Myrina, pozri Hermokrates (koroplastik)
* nezrealizovaný Platónov dialóg, ktorý mal nasledovať po dialógu Kritias, pozri Hermokrates (dialóg)

## Referencie
Adactylidium

***Adactylidium*** je rod roztočov známy kvôli svojmu nezvyčajnému životnému cyklu. Oplodnená samica roztoča sa kŕmi na jednom vajci strapiek, pričom v nej rýchlo narastú jej potomkovia – päť až osem samíc a jeden samec. Tento jediný samčí potomok sa potom spári so všetkými jeho „sestrami“ zatiaľ čo sú stále všetci potomkovia vo svojej matke. Tieto čerstvo oplodnené samičky následne zožerú svoju matku zvnútra, aby mohli nájsť nové vajcia strapiek a začať sa nimi kŕmiť, pričom v procese zabijú svoju matku (ktorá môže byť v danom momente stará aj len štyri dni), čím cyklus začína odznova. Samčí potomok takisto vylezie z matky, ale ani nehľadá jedlo, ani sa ďalej nepári a po pár hodinách zomiera. 

## Druhy
Do rodu Adactylidium patria tieto druhy:
* *Adactylidium beeri*
* *Adactylidium costarricensis*
* *Adactylidium brasiliensis*
* *Adactylidium crespii*
* *Adactylidium ficorum*
* *Adactylidium flechtmanni*
* *Adactylidium irregularis*
* *Adactylidium lindquisti*
* *Adactylidium mooniensis*
* *Adactylidium morazae*
* *Adactylidium moundi*
* *Adactylidium nicolae*
* *Adactylidium rumanicus*
* *Adactylidium smileyi*

## Referencie

## Zdroj

Kategória:Hmyzie parazity
Kategória:Roztoče
Česko-slovenská hádzanárska liga žien 1971/72

**Česko-slovenská hádzanárska liga žien** v **sezóne 1971/72** bol jubilejný 20. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra obhájila TJ Plastika Nitra. 

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do regionálnych skupín nižšej súťaže (II. liga).

## Účastníci

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Najlepšie strelkyne

## Konečné umiestnenie

## Pozri aj
* Česko-slovenská hádzanárska liga mužov 1971/72

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1971
Kategória:Hádzaná v 1972
Kategória:Šport v Česko-Slovensku v 1971
Kategória:Šport v Česko-Slovensku v 1972
Voľby do orgánov samosprávy obcí na Slovensku v roku 2026

**Voľby do orgánov samosprávy obcí na Slovensku v roku 2026** (skrátene **komunálne voľby v roku 2026**) budú voľby poslancov zastupiteľstiev a starostov obcí, mestských častí a primátorov miest, ktoré sa budú konať v sobotu 24. októbra 2026 spolu s voľbami do orgánov samosprávnych krajov.

## Referencie

2026
Kategória:Voľby 2026
Kategória:2026 na Slovensku
Battos I.

**Battos I.** ( – *Battos*; † cca 599 pred Kr.) bol zakladateľ a prvý kráľ gréckej kolónie Kyréné v severnej Afrike. Vládol približne v rokoch 631 až 599 pred Kr. a založil dynastiu Battiovcov, ktorá v Kyrenaike vládla takmer dve storočia.

## Pôvod a založenie Kyréné
Battos, syn Polymnasta, pochádzal z aristokratického rodu na ostrove Théra (dnešný Santorin). Podľa Herodota trpel Battos chybou reči (zajakavosťou), a preto navštívil veštiareň v Delfách. Pýtia mu však namiesto rady k jeho rečovej chybe prikázala „založiť mesto v Líbyi“ (vtedajšie grécke označenie pre celú severnú Afriku západne od Egypta).

Po počiatočnom váhaní a sedemročnom suchu na Thére viedol Battos skupinu kolonistov na dvoch päťdesiatvesliciach k brehom Afriky. Po neúspešnom pokuse o osídlenie ostrova *Platea* (; dnes líbyjský ostrov *Džazírat Barda*) sa Gréci v roku 631 pred Kr. usadili na pevnine v úrodnej oblasti bohatej na vodné pramene, kde založili mesto Kyréné.

## Vláda
Battos I. vládol podľa tradície 40 rokov. Hoci jeho meno v gréčtine znamená „Koktavý“, v líbyjskom jazyku výraz *battos* znamenal „kráľ“, čo pravdepodobne viedlo k jeho prijatiu za panovníka aj u domorodého obyvateľstva. Pod jeho vedením si osadníci vybudovali dobré vzťahy s okolitými Líbyjčanmi a mesto začalo hospodársky prosperovať. Po smrti bol pochovaný v blízkosti fóra (agory) v Kyréné a obyvatelia ho uctievali ako hrdinu-zakladateľa (*archégétés*).

## Referencie

## Pozri aj
* Kyréné
* Battiovci

Kategória:Vládcovia starovekého Grécka
Battiovci

**Battiovci** ( – *Battiadai*) bola dynastia kráľov dórskeho pôvodu, ktorá vládla v starovekej Kyréne v severnej Afrike. Počas ôsmich generácií (približne od roku 631 pred Kr. do roku 440 pred Kr.) vybudovali z Kyrény jedno z najvýznamnejších hospodárskych a kultúrnych centier helénskeho sveta.

## Pôvod a vzostup
Dynastiu založil v roku 631 pred Kr. Battos I., aristokrat z ostrova Théra, ktorého do Afriky vyslala delfská veštiareň. Mená panovníkov sa v rode pravidelne striedali (Battos – Arkesilaos). Battiovci si udržali moc vďaka strategickému monopolu na vývoz vzácnej rastliny silfion a chovu špičkových koní, ktoré im priniesli slávu na panhelénskych hrách.

## Významní panovníci
* Battos II. (Šťastný): v polovici 6. stor. pred Kr. pozval do Kyrény nových gréckych osadníkov, čím položil základ veľmoci v Kyrenaike.
* Battos III. (Reformátor): pod tlakom vnútorných nepokojov prizval zákonodarcu Démonaxa z Mantineie, ktorý obmedzil kráľovskú moc v prospech ľudu.
* Arkesilaos IV.: posledný panovník, známy svojím víťazstvom v pretekoch vozov na olympijských hrách (460 pred Kr.). Jeho víťazstvo oslávil básnik Pindaros v 4. a 5. pýtickej óde.

## Zánik dynastie
Koniec vlády Battiovcov nastal okolo roku 440 pred Kr. po násilnom zvrhnutí Arkesilaa IV., ktorý sa pokúsil obnoviť absolútnu moc. Po jeho zavraždení v meste Euhesperides bola v Kyréne nastolená republika, čím sa uzavrela éra kráľovskej vlády na severe Afriky.

## Referencie

## Pozri aj
* Kyréné (Líbya)
* Kyrenaika
* Silfion

Kategória:Kráľovské rody
Kategória:Panovnícke rody
Čimhovský potok

**Čimhovský potok** je vodný tok v Skorušinských vrchoch a Oravskej kotline na území okresu Tvrdošín. Je to pravostranný prítok potoka Za Dielom v povodí Oravice, má dĺžku približne 3,5 km a je tokom VI. rádu. 

## Priebeh toku
Potok pramení na severovýchode Skorušinských vrchov, v ich podcelku Skorušina, na severných svahoch Vrchdoliniek (), v nadmorskej výške približne  Od prameňa v lesnom poraste v lokalite Števkov laz v závere nevýraznej doliny tečie severozápadným smerom. Na hornom toku sa pod Črchľou () esovito stáča a vedie širším pásom lesného porastu. V strednej časti sa stáča na sever, opúšťa lesnatú oblasť a zároveň aj Skorušinské vrchy a prechádza do Oravskej kotliny. V blízkosti cesty II/520 sa prudko stáča na západoseverozápad a popod Široký vŕšok pokračuje k obci Čimhová. Pokračuje jej južným okrajom, kde sa vodný tok rozdeľuje do dvoch ramien. Prvé sa stáča na severozápad do centra obce, križuje hlavnú cestu a ústí do Oravice, druhé pokračuje okrajom intravilánu na západ cez lokalitu Pri kostole. Preteká do areálu družstva a tu, v blízkosti obce Liesek, sa v nadmorskej výške približne  vlieva pravostranne do potoka Za Dielom, ktorý zakrátko nato ústí do Oravice v povodí rieky Oravy. Potok patrí do širšieho povodia rieky Váh. 

Čimhovský potok pramení a preteká iba územím obce Čimhová v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Skorušinské vrchy, Skorušina
* Oravská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Skorušinských vrchoch
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Čimhová
Kastília a León

**Kastília a León** je autonómne spoločenstvo a historický región v severozápadnom Španielsku, ktorý zahŕňa provincie Valladolid, Ávila, Burgos, León, Palencia, Salamanca, Segovia, Soria a Zamora. Jeho hlavným mestom je mesto Valladolid. Vzniklo 25. februára 1983 z historického regiónu Stará Kastília. S rozlohou 94 226 štvorcových kilometrov je najväčším španielskym autonómnym spoločenstvo. Žije tu približne 2 494 988 obyvateľov.

V regióne sa nachádza jedenásť lokalít svetového dedičstva UNESCO. Leónske dekréty z roku 1188 sú považované za najstarší zdokumentovaný prejav európskeho parlamentného systému.

## Referencie

## Iné projekty

Kategória:Autonómne spoločenstvá v Španielsku
Martin Števko

Mgr. **Martin Števko**, PhD (* 3. január 1986, Revúca) je slovenský mineralóg. Pôsobí na Ústave vied o Zemi Slovenskej akadémie vied v Bratislave a tiež v Národnom múzeu Praha, kde sa venuje mineralogickému výskumu.

## Vedecká činnosť a odborná prax
Martin Števko absolvoval Strednú priemyselnú školu geologicko-banícku v Spišskej Novej Vsi. Pokračoval štúdiom geológie na Prírodovedeckej fakulte, Univerzity Komenského v Bratislave, kde v roku 2014 získal PhD v odbore mineralógia. Po štúdiu pôsobil krátky čas ako odborný asistent na Katedre mineralógie a petrológie a následne od roku 2017 v súkromnej sfére ako ložiskový geológ pri vyhľadávaní nerastných surovín, drahých kameňov a minerálov na Ukrajine, v Spojenom kráľovstve, v USA, Mexiku alebo Thajsku. 

Neskôr sa vrátil na Slovensko a dnes pracuje ako vedecký pracovník v Ústave vied o Zemi SAV. Jeho odborným zameraním je mineralógia, kryštalochémia, genéza a termodynamika supergénnych minerálov, kryštalochémia a genéza rudných minerálov najmä sulfosolí a arzenidov, topografická mineralógia a nové minerály. Je autorom a spoluautorom viacerých objavov nových minerálov z územia Slovenska a Západných Karpát, príp. Česka, Švajčiarska, Egypta a Ruska, napr. dobšináit, fluórapofylit-(NH<sub>4</sub>), fluórarrojadit-(BaNa), argentopolybázit, auropolybázit, auropearceit, argentotetraedrit-(Zn), tetraedrit-(Cu), feriandrosit-(Ce), xenotím-(Gd), marsaalamit-(Y) a elramlyit-(Ce).

## Členstvá a ocenenia
*Cena SAV za výsledky vedecko-výskumnej práce pre mladých pracovníkov (2021)
*Cena primátora Mesta Revúca, 
*Nominácia na Krištáľové krídlo (2022)
*Člen Bratislavského mineralogického klubu a Malokarpatského mineralogického klubu
*Člen Slovenskej mineralogickej spoločnosti
*Národný reprezentant Komisie pre nové minerály a nomenklatúru Medzinárodnej mineralogickej asociácie (CNMNC IMA; 2016 - súčasnosť)
*Hlavný editor časopisu Bulletin Mineralogie a Petrologie
*Člen redakčnej rady časopisov Bulletin Mineralogie a Petrologie, Za minerálmi a Minerál

## Popularizačná činnosť
Mineralóg Martin Števko sa do povedomia širšej verejnosti dostal aj vďaka nominácii na Krištáľové krídlo 2022. Okrem vedeckých článkov, publikuje aj odborné a popularizačné články v slovenských a českých periodikách a zberateľských mineralogických časopisoch o mineráloch a tiež zaujímavosti zo sveta mineralógie, gemológie a geológie. Je častým hosťom diskusných relácii o vede a výskume v televízii, rádiu a tiež v diskusných fórach, vedeckých kaviarňach a podcastoch.

## Referencie

Kategória:Slovenskí mineralógovia
Kategória:Pracovníci Slovenskej akadémie vied
Kategória:Absolventi Prírodovedeckej fakulty Univerzity Komenského
Kategória:Osobnosti z Revúcej
Valladolid (provincia)

**Valladolid** je provincia v autonómnom spoločenstve Kastília a León.Má rozlohu 8&nbsp;110 km² a žije tu približne 525 tisíc obyvateľov. Hlavné mesto je Valladolid, ktoré je pamiatkovou rezerváciou, nachádza sa tu významné múzeum sôch. Provincia Valladolid je známa ako krajina hradov. Celkovo ich je tu vyše 30, vrátane hradov Peñafiel, Íscar a Medina del Campo.

## Referencie

## Iné projekty

Kategória:Kastília-León
Kategória:Provincie v Španielsku
Tanec pod vodou

**Tanec pod vodou** (angl. **underwater dance**) je zaužívaný slovenský výraz pre choreografické tanečné vystúpenia pod vodnou hladinou. Formulácia zdôrazňuje *miesto konania* tanca („pod vodou“), podobne ako „tanec na pódiu“. Naopak „podvodný tanec“ by evokovalo „podvod“ (klam), čo prináša nežiadúce negatívne asociácie  - napr. tanec, ktorý vyzerá ako pod vodou pomocou zeleného pozadia. 

**Tanec pod vodou** je forma pohybového umenia, ktorá sa vykonáva v úplnom ponorení pod vodnou hladinou. Kombinuje prvky tanca, synchronizovaného plávania a nádychového potápania.  Na rozdiel od tanca na súši využíva tanec pod vodou trojrozmerný priestor, vztlak vody a stav zdanlivej beztiaže.
## Charakteristika
Hlavným znakom tohto žánru je vedomé ovládanie dychu. Tanečníci predvádzajú prvky, ktoré sú na súši nerealizovateľné, ako napríklad rotácie v ľubovoľnej osi alebo kráčanie po hladine dolu hlavou.
## História
Za zakladateľku tanca pod vodou je považovaná Annette Kellermann, ktorá začiatkom 20. storočia spopularizovala balet pod vodou. 
Rozmach priniesla éra akvatických muzikálov v Hollywoode, kde hviezda Esther Williams predvádzala choreografie, ktoré kombinovali plávanie, potápanie a balet.
V súčasnosti je populárny vďaka sociálnym sieťam a predstaveniam vo veľkoplošných akváriách. 
## Významní predstavitelia
* **Annette Kellermann** – austrálska plavkyňa a herečka
* **Esther Williams** - americká plavkyňa a herečka
* **Julie Gautier** - francúzska freediverka, tanečnica a filmárka 
* **Jaydeep Gohil** (známy ako Hydroman) - indický tanečník a držiteľ Guinnessovho svetového rekordu
* Silvia Solymosyová - slovenská umelecká plavkyňa a tanečníčka
* **Guo Jiyong** - čínsky producent a režisér tanečných filmov pod vodou

## Pozri aj
* Nádychové potápanie
* Synchronizované plávanie

## Referencie

Kategória:Tanec
Biatlon na Zimných olympijských hrách 2026 – preteky s hromadným štartom mužov

**Preteky s hromadným štartom mužov** na 15 km v biatlone na Zimných olympijských hrách 2026 sa konali v biatlonovom stredisku Südtirol Arena v Anterselve 20. februára 2026.

Víťazom sa stal Nór Johannes Dale-Skjevdal pred krajanom Sturlom Holmom Laegreidom a tretí skončil francúzsky reprezentant Quentin Fillon Maillet.

## Výsledky

## Referencie

## Zdroj

Preteky s hromadným štartom mužov
Cyperčina

**Cyperčina** môže byť:
* nárečie arkádsko-cyperskej skupiny nárečí starogréčtiny (inými slovami: cyperský variant arkadocyperčiny), pozri pod arkadocyperčina
* cyperská gréčtina
* cyperská turečtina

## Pozri aj
* eteocyperčina
* cyperská arabčina
Peter Zuzin

**Peter Zuzin** (* 4. september 1990) je slovenský profesionálny hokejista, ktorý v súčasnosti hrá za HKM Zvolen v Tipsport lige.

## Kariéra
Zuzin začal svoju kariéru v rodnom meste za HKM Zvolen, kde profesionálne debutoval v sezóne 2010/2011. V roku 2014 prestúpil do tímu HC Olomouc v Českej extralige. O rok na to sa vrátil späť do Zvolena. 

V sezóne 2017/2018 hral za Sokol Krasnojarsk vo VHL (Vyššia Hokejová Liga - druhá najvyššia ruská liga) a v sezóne 2019/2020 za tím HC 07 Detva, ktorá v tom čase hrala v slovenskej najvyššej súťaži.

So zvolenským tímom sa mu podarilo vyhrať Tipsport ligu dvakrát, v roku 2013 vo finále proti HC Košice a v roku 2021 vo finále proti HK Poprad.

## Reprezentácia
Peter Zuzin bol súčasťou hokejového mužstva Slovenska na Zimných olympijských hrách 2022 v Pekingu, keď vyhrali historicky prvú olympijskú medailu v hokeji. Zuzin odohral všetkých sedem zápasov a zaznamenal 1 gól v základnej časti. 

Okrem tejto olympiády Zuzin reprezentoval Slovensko na vedľajších turnajoch ako je Kaufland Cup, Nemecký pohár a Euro Ice Hockey Challenge.

## Štatistiky
*Z = odohrané zápasy, G = góly, A = asistencie, B = body, TM = trestné minúty*

### Klub

### Reprezentácia

## Referencie


## Iné projekty

Kategória:Osobnosti zo Zvolena
Kategória:Slovenskí hokejisti
Kategória:Slovenskí hokejoví útočníci
Kategória:Slovenskí olympionici
Kategória:Slovenskí bronzoví olympijskí medailisti
Kategória:Bronzoví olympijskí medailisti v ľadovom hokeji
Kategória:Hráči HC 07 Detva
Kategória:Hráči HC Olomouc
Kategória:Hráči HKm Zvolen
Kategória:Hokejisti na Zimných olympijských hrách 2022